กรอตตาอัซซูร์รา

กรอตตาอัซซูร์รา () หรือ ถ้ำลอดสีน้ำเงิน () เป็นถ้ำในทะเลบนชายฝั่งของเกาะกาปรี ทางใน้ของประเทศอิตาลี แสงอาทิตย์ที่ส่องผ่านโพรงใต้น้ำและสะท้อนแสงผ่านน้ำทะเลทำให้เกิดสีน้ำเงินสะท้อนภายในโพรงถ้ำ ถ้ำมีความยาวราว 50 เมตรเข้าไปในหน้าผาจากผิวด้านนอก และมีความลึก  พื้นถ้ำเป็นทราย

ปากถ้ำมีความสูงสองเมตรและอาจเหลือเพียงหนึ่งเมตรหากน้ำขึ้นสูง ทำให้การเข้าไปภายในถ้ำจะทำได้ต่อเมื่อน้ำลงและไม่มีคลื่นลมในทะเล ในปี 2011 เคยมีนักท่องเที่ยวคนหนึ่งประสบอุบัติเหตุได้รับบาดเจ็บบริเวณคอขณะกำลังมุดเข้าถ้ำ จากการตรวจสอบในภายหลังพบว่าคนนำเรือได้นำเรือเข้าไปในระหว่างที่มีน้ำขึ้นสูง  

มีข้อบังคับไม่อนุญาตให้ว่ายน้ำภายในถ้ำเด็ดขาด

 ประวัติศาสตร์ 
ในสมัยโรมัน ถ้ำโพรงนี้เคยถูกใช้เป็นสระว่ายน้ำส่วนตัวของติแบริอุส รวมถึงเป็นวิหารทะเล มีการค้นพบเทวรูปของเนปจูนและไทรทัน ในพื้นของถ้ำโพรงในปี 1964 ปัจจุบันย้ายไปจัดแสดงอยู่ที่อานากาปรี นอกจากนี้ยังมีการค้นพบฐานเทวรูปอีกจำนวนหนึ่งบนพื้นถ้ำในปี 2009 พลินีผู้อาวุโส นักประวัติศาสตร์ยุคโรมัน อธิบายถ้ำโพรงนี้ว่าเต็มไปด้วยไทรทันกำลัง "เล่นบนเปลือกหอย" จึงเป็นไปได้ว่าเทวรูปไทรทันที่ค้นพบในปี 1964 นั้นอาจเป็นรูปปั้นเดียวกับที่ปลินีผู้พี่เคนเห็นและบันทึกไว้ในศตวรรษที่ 1

ด้านหลังของถ้ำหลักมีทางเชื่อมต่อสามทางไปยังซาลาเดย์โนมี (Sala dei Nomi) หรือ "ห้องแห่งนาม" ภายในมีการสลักชื่อของผู้ที่เดินทางมาเยือนถ้ำนี้ตลอดเวลาหลายศตวรรษ และยังมีทางเชื่อมอีกสองทางที่นำทางลึกลงไปในหน้าผา เข้าใจกันว่าเป็นทางเดินไปยังวังของจักรพรรดิติแบริอุส แต่ต่อมาก็ค้นพบว่าตรงปลายค่อย ๆ แคบลงและเป็นทางตัน ลักษณะที่อาจพบได้เป็นการกัดเซาะตามธรรมชาติ

อ้างอิง

แหล่งข้อมูลอื่น

 Grotta Azzurra 
 The Virtual Cave: Seacaves

Category:ถ้ำทะเล
Category:ถ้ำในประเทศอิตาลี
Category:ถ้ำโพรง
Category:แคว้นคัมปาเนีย